**Modificări ale sensurilor de circulație pe mai multe străzi din Sectorul 1**

**Începând cu data de 31 iulie 2019, se va schimba sensul de circulație pe patru străzi din sectorul 1 al Capitalei.**

Conform documentației tehnice întocmite de SC. Management Trafic S.A. din cadrul Primăriei Municipiului București și avizată de Comisia Tehnică de Circulație din cadrul aceleiași instituții cu nr.1762/07.02.2019, sensul de circulație se va schimba pe următoarele străzi:

• Sens unic pe Strada Virgil Madgearu dinspre Strada Aron Cotruș spre Șos. Nicolae G. Caramfil;

• Sens unic pe Strada Daniel Danielopolu dinspre Strada Virgil Madgearu spre Strada Grigore Gafencu;

• Sens unic pe Strada Grigore Gafencu, tronsonul cuprins între Strada Daniel Danielopolu și Strada Aron Cotruș;

• Sens unic pe Strada Aron Cotruș dinspre Strada Grigore Gafencu spre Șos. Nordului.